ได้รู้จักร้านนี้จากการโปรโมทตามสื่อต่างๆ โดยเฉพาะในสื่อออนไลน์ และได้รับข้อมูลมาจากเพื่อนฝูงหลายคนที่ได้ไปลอง งานนี้ก็เลยไม่พลาดด้วยประการทั้งปวง สิบปากว่าไม่เท่าตาเห็น  

เมื่อไปถึงที่ร้าน ความรู้สึกแรกคือค่อนข้างผ่อนคลาย เพราะบรรยากาศอารมณ์คล้ายบ้านพักตากอากาศ มีprop ที่เป็นรถตู้เก๋ๆ เป็นเหมือนร้านกาแฟ  บรรยากาศดีมาก  

ว่ากันเรื่องอาหาร มาที่นี่แล้วไม่กินผักก็กระไรอยู่ ผักที่นี่เมื่อได้ชิมแล้วต้องขอคอนเฟิร์มอีกเสียงว่าเป็นผักออแกนิคที่ดี สดและสะอาดจริงๆ เหมือนอย่างที่เขาโฆษณาไว้  อาหารทุกอย่างที่สั่งมาลองชิมล้วนแล้วแต่ถูกอกถูกใจ โดยเฉพาะจานโปรดของผมคือไส้กรอกย่างรวม ที่มากับเฟรนฟรายด์ชิ้นโตและผักสลัด อร่อยจริงๆ  

เมนูเครื่องดื่มของเขาก็มีหลากหลายทั้งกาแฟ ทั้งน้ำผลไม้ โดยเฉพาะกีวี่ปั่น สตรอเบอรี่ปั่น และมิกซ์เบอรี่  ซึ่งเขาแต่งแก้วมาด้วยมะม่วงสุกชิ้นใหญ่ๆ ดูเกะกะ แต่ก็จับมากินได้ ถูกใจคอมะม่วงอย่างผม  

การบริการโดยรวมถือว่าดีมาก เจ้าของร้านเป็นกันเอง พนักงานบริการใช้ได้เลย  ถือว่าเป็นอีกร้านหนึ่งที่มาแล้วประทับใจครับ